Diari Oficial de la Generalitat Valenciana


Sumari del DOGV 6852, del 31-08-2012 (2012/7646)

RESOLUCIÓ de 31 de juliol de 2012, del Rectorat de la Universitat de València, per la qual es convoquen proves selectives d'accés al grup A, subgrup A2, pel torn lliure, sector d'administració especial, escala tècnica mitjana d'investigació (perfil protecció radiològica), d'aquesta Universitat (oferta d'ocupació pública UVEG: 2011).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6852

Data del DOGV
:   31-08-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/7646


Data del document
:   31-07-2012

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 31 de juliol de 2012, del Rectorat de la Universitat de València, per la qual es convoquen proves selectives d'accés al grup A, subgrup A2, pel torn lliure, sector d'administració especial, escala tècnica mitjana d'investigació (perfil protecció radiològica), d'aquesta Universitat (oferta d'ocupació pública UVEG: 2011). [2012/7646]  
Aquest Rectorat, fent ús de les competències que li atribueix l'article 20, en relació amb el 2.2 de la Llei orgànica 6/2001, de 21 de desembre, d'Universitats modificada per la Llei 4/2007 de 12 de abril, i d'acord amb el que estableix l'article 190 dels Estatuts de la Universitat de València, acorda convocar proves selectives d'accés al grup A, subgrup A2, pel torn lliure, sector d'administració especial, escala tècnica mitjana d'investigació (perfil protecció radiològica) de la Universitat de València, de conformitat amb les següents   
  
  
Bases de la convocatòria  
  
Primera. Normes generals  
1.1 Aquesta convocatòria té per objecte la selecció de personal per a cobrir 1 lloc vacant del grup A, subgrup A2, pel torn lliure, sector d'administració especial, escala tècnica mitjana d'investigació (perfil protecció radiològica), mitjançant el sistema de concurs-oposició.   
  
1.2 D'acord amb el que estableix l'article 73 de la Llei Orgànica 6/2001, de 21 de desembre, d'Universitats, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i la normativa específica universitària recollida en la Llei orgànica d'universitats i en els Estatuts de la Universitat de València, així com en les normes que estableix aquesta convocatòria.  
1.3 El procés selectiu constituït pel concurs-oposició l'integraran les proves, les valoracions, les puntuacions i les matèries que figuren en l'annex I. El temari que ha de regir aquestes proves figura en l'annex II.   
1.4 L'adjudicació del lloc a la persona que supere aquest procés selectiu s'efectuarà d'acord amb la puntuació obtinguda per aquesta en el concurs-oposició.  
1.5 D'acord amb el que preveu l'article 75.2 de la Llei orgànica 6/2001, de 21 de desembre, d'universitats, aquesta convocatòria s'ha de publicar en el Diari Oficial de la Comunitat Valenciana (DOCV) i en el Butlletí Oficial de l'Estat (BOE). Aquesta última publicació és la que es prendrà com a referència a l'efecte del còmput de terminis per a la presentació de sol·licituds. La resta de resolucions administratives derivades d'aquesta convocatòria es publicaran únicament en el Diari Oficial de la Comunitat Valenciana (DOCV).  
  
Segona. Requisits de les persones aspirants  
2.1 Per a ser admeses en les proves selectives, les persones hauran de reunir els requisits següents:   
2.1.1 Tenir la nacionalitat espanyola o la d'algun dels altres estats membres de la Unió Europea, o ser nacional d'algun estat en el qual s'aplique la lliure circulació de treballadors en virtut de tractats internacionals establerts per la Unió Europea i ratificats per Espanya, en els termes en què aquesta es troba definida en el tractat constitutiu de la Unió Europea, d'acord amb el que disposa l'article 57 de la Llei 7/2007 de 12 d'abril, de l'Estatut Bàsic de l'Empleat Públic i la Llei 10/2010 d'Ordenació i Gestió de la Funció Pública Valenciana.  
  
Aixi mateix, hi poden participar els familiars (cònjuges, ascendents o descendents) dels esmentats treballadors o treballadores que compleixen els requisits establerts en la Llei 17/1993, de 23 de desembre, modificada per la Llei 55/1999, de 29 de desembre i pel Reial decret 800/1995, de 19 de maig.   
2.1.2 Haver complit setze anys i no haver arribat a l'edat de jubilació.   
2.1.3 Posseir almenys el títol de diplomatura, o equivalent, o estar en condicions d'obtenir-lo abans de l'acabament del termini de presentació de sol·licituds.  
En el cas de titulacions obtingudes a l'estranger, la persona ha d'estar en possessió de la credencial que n'acredita l'homologació.  
  
2.1.4 Posseir la Llicència de supervisor/a d'instal·lacions radioactives (RD 35/2008).  
2.1.5 No patir malaltia ni estar afectat per limitació física o psíquica que siga incompatible amb el compliment de les funcions corresponents del lloc convocat.  
2.1.6 No estar inhabilitat/da penalment per a l'exercici de funcions públiques.  
2.1.7 No haver estat separat/da, mitjançant expedient disciplinari, d'alguna administració o ocupació públiques. Els i les aspirants amb nacionalitat no espanyola, hauran d'acreditar igualment no trobar-se sotmesos/es a sanció disciplinària o condemna penal que impedesca l'accés a la funció pública al seu estat.  
2.2 Els requisits per a l'admissió a aquestes proves recollides a l'apartat 2.1, s'hauran de posseir en el moment de la finalització del termini de presentació de sol·licituds i se n'ha de gaudir durant tot el procés selectiu fins al moment de la presa de possessió.  
2.3 En el moment de presentar la sol·licitud, només s'exigirà una declaració expressa i formal que es reuneixen els requisits establerts en els subapartats 2.1.1 al 2.1.7 d'aquesta convocatòria, els quals s'hauran d'acreditar posteriorment en cas d'aprovar el concurs-oposició.  
  
  
Tercera. Sol·licituds  
3.1 Les persones interessades disposaran d'un formulari per a complimentar la sol·licitud en suport informàtic. Aquest formulari es trobarà a la pàgina web del Servei de Recursos Humans (PAS) d'aquesta Universitat, que té la adreça següent: .  
3.1.1 En el formulari hauran d'omplir les dades personals, dades de la convocatòria, titulació acadèmica, etc.  
Igualment hauran d'omplir les dades relatives als seus coneixements de valencià i dels idiomes comunitaris que puguen ser valorats en la fase de concurs. Per omplir aquesta part hauran de consultar l'annex VI i l'acord del Consell de Govern (ACGUV) 239/2011: Reglament sobre reconeixement de competències en llengües estrangeres en titulacions universitàries disponible a l'adreça («Normativa i legislació d'interès general> Normativa interna de selecció de personal»).  
3.1.2 Una vegada emplenat el formulari de sol·licitud, s'ha de polsar el botó d'enviar que hi ha al final del formulari. L'aplicació mostrarà una nova pantalla que indicarà si la sol·licitud ha estat donada d'alta, la data i l'hora, així com l'identificador de la mateixa (empremta), o bé si ha hagut alguna errada en l'enviament. En aquest últim cas, caldrà tornar-la a enviar. A continuació, si polsa el botó podrà visualitzar el formulari enviat en format pdf (cal tenir instal·lat el programa Adobe Reader) i imprimir les tres còpies que es necessiten per a presentar la sol·licitud degudament identificada a la part superior dreta de cada full.  
En el supòsit de no poder imprimir les tres còpies de la sol·licitud, o necessitar noves còpies, hauran d'anotar l'identificador o empremta mostrat en aquesta pantalla. Si es vol imprimir (bé des del mateix ordinador o des de qualsevol altre) s'ha d'accedir al mateix enllaç utilitzat per omplir la instància, i introduir el nombre d'identificador, o empremta, en la casella situada en la part superior dreta.  
L'aplicació tornarà un document en format pdf, que constarà de les tres còpies de la sol·licitud.  
3.1.3 També es pot presentar una sol·licitud elaborada per la persona interessada, sempre que aquesta sol·licitud arreplegue com a mínim les dades que indica l'annex IV.   
3.1.4 La Universitat de València habilitarà ordinadors al Servei de Recursos Humans (PAS) -av. Blasco Ibáñez, 13 de València- per donar servei a les persones que no puguen omplir el formulari al seu ordinador.  
3.2 Independentment de l'opció triada per a formalitzar la sol·licitud, aquesta s'ha de presentar per triplicat: una per a l'entitat bancària, una per a la Universitat de València i una per a la persona interessada. Les sol·licituds s'han d'adreçar al Rectorat de la Universitat de València.  
Les diferents opcions per a la presentació de sol·licituds s'expliquen en la base 3.4 d'aquesta convocatòria.  
3.3 El termini de presentació de sol·licituds serà de 20 dies hàbils comptats a partir del dia 3 de setembre de 2012, donat que per resolució de 14 de maig de 2012 (DOCV 25.05.2012) la Universitat de València ha declarat inhàbil el mes d'agost de 2012 a l'efecte del còmput de tots els processos administratius subjectes a terminis, convocats per aquesta Universitat.  
Els dissabtes es consideren hàbils a l'efecte del còmput de terminis. La publicació de la convocatòria en el Diari Oficial de la Comunitat Valenciana (DOCV) té només caràcter informatiu.  
3.4 Presentació de sol·licituds:  
3.4.1 Les sol·licituds es podran presentar en:  
a) El registre d'entrada de la Universitat de València (av. Blasco Ibáñez, 13, 46134 València), que es troba obert al públic de dilluns a divendres (horari: de 09.00 a 14.00 h. i de 16.00 a 18.00 h.).  
b) El registre de qualsevol altra administració pública, o a les oficines de Correus, tal com estableix l'article 38.4 de la Llei 30/1992 de 26 de novembre, de règim jurídic de les administracions públiques i del procediment administratiu comú.  
Si es presenta la sol·licitud en una oficina de Correus, s'haurà de complir amb el procediment establert en l'article 205.3 del Reglament dels serveis de Correus: la sol·licitud s'hi ha de presentar en sobre obert, perquè l'empleat/da la segelle, i hi ha de figurar amb claredat el nom de l'oficina i la data. En cas de no fer-ho d'aquesta manera, es considerarà presentada en la data d'entrada en el registre general d'aquesta Universitat.   
Al sobre hi ha de constar l'adreça següent: Universitat de València, Servei de Recursos Humans (PAS), av. Blasco Ibañez, 13, 46584 València.  
c) Si es fa el pagament dels drets d'examen a l'oficina del Banco Santander Central Hispano «oficina universitària» (situada a la Facultat de Psicologia- Aulari I de la Universitat de València, avinguda Blasco Ibáñez, 21), hi segellaran els tres exemplars de la sol·licitud en el moment d'abonar les taxes, i amb aquest acte es considerarà presentada la sol·licitud.   
Quan les sol·licituds es presenten en dissabte podran tramitar-se seguint les indicacions de l'apartat b) d'aquest mateix punt.   
Respecte al pagament dels drets d'examen a través de les oficines bancàries en dissabte, cal consultar l'horari d'obertura i tancament de les oficines corresponents.  
3.4.2 De conformitat amb l'apartat b) de l'article 38 de la Llei de règim jurídic de les administracions públiques i del procediment administratiu comú, no tenen la consideració d'oficines de registre les d'altres universitats distintes a la convocant.  
3.4.3 Si la persona interessada està exempta d'abonar els drets d'examen, haurà de presentar la sol·licitud obligatòriament pels procediments establerts en els apartats a) o b) de la base 3.4.1 d'aquesta convocatòria.  
3.4.4 Si s'abonen els drets d'examen mitjançant transferència bancària des d'altre banc, o en una oficina del Banc Santander Central Hispano diferent a la especificada en la base 3.4.1.c), la sol·licitud s'ha de presentar obligatòriament per les procediments establerts als apartats a) i b) de la base 3.4.1 d'aquesta convocatòria.  
3.5 Cal adjuntar a la sol·licitud la documentació següent:  
  
3.5.1 Una fotocòpia del document nacional d'identitat. Les persones que no tinguen la nacionalitat espanyola però sí el dret a participar en aquestes proves, han de presentar fotocòpia del document que acredite la seua nacionalitat.  
3.5.2 Resguard original de l'ingrés dels drets d'examen o justificant pel qual s'acullen a l'exempció de taxes (apartat 3.7 d'aquesta convocatòria).  
3.6 Els drets d'examen seran de 16,53 euros, que cal ingressar en el compte corrent Drets d'examen - Universitat de València, núm. 3267.0684.77.6233640562 del Banco Santander Central Hispano «oficina universitària», situada a la avinguda Blasco Ibañez, 21 (Facultat de Psicologia-Aulari I) de València, o mitjançant transferència al compte esmentat.   
Si el pagament s'efectua mitjançant transferència, la sol·licitud haurà de presentar-se en el registre d'una administració pública o en una oficina de Correus.  
El fet de no abonar la quantitat indicada com a drets d'examen dins del termini de presentació de sol·licituds es considerarà incompliment inesmenable i determinarà l'exclusió en les proves de la persona aspirant.  
3.7 D'acord amb el que disposa el Reglament d'execució pressupostària per a l'any 2012 d'aquesta Universitat, són exemptes del pagament dels drets d'examen:  
3.7.1 Les persones amb una discapacitat igual o superior al 33%. Aquestes persones han de presentar els certificats corresponents que acrediten la seua condició de persones amb discapacitat (mitjançant còpia acarada del certificat de la Conselleria de Benestar Social o òrgan competent).  
3.7.2 Les persones que es troben com a demandants d'ocupació, almenys durant el termini d'un mes abans de la data de la publicació de la convocatòria d'aquestes proves selectives. Per a gaudir de l'exempció és requisit no haver rebutjat, dins el termini de què es tracta, cap oferta d'ocupació adequada ni haver-se negat a participar, excepte causa justificada, en accions de promoció, formació o reconversió professional. Aquestes persones han de presentar certificat original de la condició de demandant d'ocupació, amb els requisits assenyalats anteriorment, expedit pel SERVEF o l'oficina dels serveis públics d'ocupació segons la seua comunitat autònoma. No és vàlid cap certificat si no té el segell de l'organisme que l'expedeix.  
  
3.7.3 Els membres de famílies nombroses de categoria especial. Aquestes persones hauran de presentar la documentació oficial en vigor (còpia acarada amb l'original), que acredite la seua condició de membre de família nombrosa de categoria especial.  
3.7.4 Gaudiran d'una bonificació del 50% d'aquestes taxes els membres de famílies nombroses de categoria general. Aquestes persones hauran de presentar la documentació oficial en vigor (còpia acarada amb l'original), que acredite la seua condició de membre de família nombrosa de categoria general.  
3.8 Les persones aspirants amb discapacitat que desitgen sol·licitar mesures d'adaptació, ho han d'indicar expressament en l'imprès de sol·licitud. En l'annex V figura la llista de mesures d'adaptació possibles. Cal presentar, juntament amb la sol·licitud una fotocòpia del certificat del grau de discapacitat i del dictamen tècnic facultatiu expedit per l'òrgan competent.   
3.9 Com que la convocatòria estableix la realització d'una prova d'idioma comunitari, voluntària i de mèrit, la persona aspirant haurà de fer constar la seua opció en l'imprès de sol·licitud. Si no ho fa així, s'entendrà que renúncia a efectuar aquesta prova.   
3.10 Els errors que es puguen advertir en la sol·licitud, es poden corregir en qualsevol moment, d'ofici o a instància de la persona interessada.  
  
Quarta. Admissió d'aspirants   
4.1 Una vegada finalitzat el termini de presentació de sol·licituds, i després que s'haja comprovat que es tenen tots els requisits de participació que la convocatòria assenyala, així com el pagament dels drets d'examen o la justificació de l'exempció de l'abonament dels mateixos, el rector dictarà una resolució que es publicarà en el Diari Oficial de la Comunitat Valenciana (DOCV) i que contindrà la llista provisional de persones admeses i excloses a la realització de les proves.   
  
4.2 A partir de l'endemà de la publicació de la llista provisional de persones admeses i excloses, s'iniciarà un termini de 10 dies hàbils perquè s'hi puguen formular al·legacions o esmenar els defectes que hagen motivat l'exclusió, d'acord amb el que estableix l'art. 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.   
  
En qualsevol cas, per tal d'evitar errors i permetre'n l'esmena dins del termini i en la forma escaient, les persones aspirants han de comprovar fefaentment no només que no figuren en la relació de persones excloses, sinó que a més els seus noms i DNI consten correctament en la relació de persones admeses.  
Les persones aspirants que dins del termini assenyalat no esmenen els defectes detectats o no al·leguen les omissions, seran definitivament excloses de la participació en aquestes proves.  
4.3 Una vegada finalitzat el termini de reclamacions i d'al·legacions, esmenats els defectes, es dictarà una nova resolució, que contindrà la llista definitiva de persones admeses i excloses, la data, el lloc i l'hora de la realització del primer exercici. Aquesta resolució es publicarà en el Diari Oficial de la Comunitat Valenciana (DOCV).  
4.4 Són causa d'exclusió, a més de les que s'indiquen en altres apartats d'aquestes bases:  
- no haver signat la sol·licitud  
- no haver presentat fotocòpia del DNI  
4.5 És causa d'exclusió de l'exercici de mèrits no haver assenyalat l'apartat corresponent de la sol·licitud, i, pel que fa a l'exercici d'idioma, no haver-hi especificat l'idioma elegit.  
  
Cinquena. Desenvolupament de les proves selectives  
5.1 Els exercicis es faran a les dependències de la Universitat de València. El primer exercici es realitzarà al lloc, la data i l'hora que establirà la resolució del Rectorat d'aquesta Universitat mitjançant la qual s'aprove la llista definitiva de persones admeses i excloses de les proves objecte d'aquesta convocatòria.   
5.2 En cas de realitzar-se algun dels exercicis en diverses sessions, l'ordre d'actuació de les opositors i opositores s'establirà per sorteig.  
  
5.3 En cada exercici les persones aspirants hauran d'acreditar la seua personalitat exclusivament mitjançant la presentació del DNI, del passaport o del permís de conduir.  
L'incompliment d'aquest requisit per alguna persona, determinarà la seua exclusió de la realització de les proves.  
Les còpies o fotocòpies d'aquests documents no són vàlides en cap cas.  
5.4 Les persones aspirants seran convocades per a cada exercici en crida única, i en seran excloses les qui no hi compareguen. Si la persona arriba al lloc de realització de les proves quan aquestes ja s'han iniciat o no s'hi presenta, encara que siga per causa justificada, perdrà el seu dret.  
Les persones que integren el tribunal i el personal col·laborador no permetran l'accés a les sales on es realitzen els exercicis a aquelles persones que no complisquen els requisits anteriors, ni a aquelles que hi compareguen després que s'haja acabat la crida de les persones aspirants convocades.  
Tanmateix, quan es tracte de proves orals o altres de caràcter individual i successiu, el tribunal pot considerar les causes al·legades i admetre la persona aspirant, sempre que aquestes proves no hagen finalitzat i aquesta admissió no menyscabe el principi d'igualtat amb la resta de personal.  
5.5 Després de cada prova, l'anunci de la realització de la següent es farà públic pel tribunal a la pàgina web del Servei de Recursos Humans (PAS), l'adreça de la qual és: http://www.uv.es/~pas, amb una antelació mínima de 48 hores.  
5.6 Si en qualsevol moment del procés selectiu el tribunal tinguera coneixement que alguna de les persones aspirants no posseeix la totalitat dels requisits exigits en aquesta convocatòria, prèvia audiència de la persona interessada, se li requerirà que acredite els requisits esmentats. Si no els acredita en el termini de 10 dies hàbils següents a la notificació del requeriment, el tribunal proposarà la seua exclusió de la prova, tot indicant les inexactituds o falsedats formulades per la persona aspirant a l'òrgan convocant, el qual, després de les verificacions oportunes, dictarà resolució motivada excloent-la de les proves selectives.  
  
  
Sisena. Informació i actuacions del tribunal   
6.1 Tota la informació que calga comunicar a les persones aspirants, les llistes d'aprovats i aprovades de cadascun dels exercicis, la valoració dels mèrits i qualsevol altre anunci que el tribunal estime pertinent, es publicarà al tauler d'anuncis del Servei de Recursos Humans (PAS), i en la pàgina web d'aquest servei, l'adreça de la qual és http://www.uv.es/~pas.   
6.2 Finalitzades les proves i valorats els mèrits que integren el concurs-oposició, el tribunal elaborarà una llista amb el nom de la persona que haja superat aquest concurs-oposició.  
Si en l'elaboració d'aquesta llista es produeix un empat entre la puntuació de les persones aprovades, l'ordre s'ha d'establir de la manera següent:  
1r) Atenent a la puntuació obtinguda en el segon exercici.   
2n) Si continua l'empat, es dirimeix per la major puntuació obtinguda en el tercer exercici.   
3r) Si encara persisteix l'empat, s'ha de tenir en compte la puntuació del primer exercici.   
4t) Si tot i així es manté l'empat, aquest es dirimirà per sorteig.  
6.3 Una vegada finalitzat el procés selectiu es publicarà en el Diari Oficial de la Comunitat Valenciana (DOCV), per resolució del Rectorat, la llista definitiva amb el nom de la persona aprovada.  
  
Setena. Coneixements de valencià  
7.1 La persona que supere les proves selectives haurà d'acreditar el coneixement de valencià de nivell elemental, amb certificats, diplomes o títols expedits o homologats pel Servei de Política Lingüística d'aquesta Universitat.  
7.2 Si la persona no compleix el requisit anterior es comprometrà a realitzar els oportuns cursos de formació i perfeccionament que s'organitzen per a aquest efecte per adquirir, en el termini d'un any des de la presa de possessió, o en el temps que permeta la programació del Servei de Política Lingüística, el nivell elemental de coneixement de la llengua.  
  
Vuitena. Presentació de documents  
8.1 Dins el termini de 20 dies hàbils, comptadors a partir de l'endemà de la publicació en el Diari Oficial de la Comunitat Valenciana (DOCV) de la llista amb el nom de la persona aprovada, aquesta haurà de presentar al Servei de Recursos Humans (PAS) d'aquesta Universitat la documentació següent:  
8.1.1 Certificat de naixement expedit pel registre civil corresponent o fotocòpia del DNI.  
8.1.2 Fotocòpia acarada amb l'original dels títols acadèmics exigits en aquesta convocatòria.  
8.1.3 Fotocòpia acarada amb l'original de la Llicència de supervisor/a d'instal·lacions radioactives (RD 35/2008).   
8.1.4 Declaració de no haver estat separat/da mitjançant expedient disciplinari d'alguna administració o càrrec públic, així com de no trobar-se inhabilitat/da penalment per a l'exercici de les funcions públiques. Si la persona aprovada fóra nacional d'altres estats comunitaris, haurà d'efectuar una declaració de no trobar-se sotmesa a cap sanció disciplinària o condemna penal que li impedesca l'accés a la funció pública al seu Estat.  
8.1.5 Certificat mèdic acreditatiu de posseir la capacitat física i psíquica necessària per a l'exercici de les funcions del lloc de treball ofertat. A aquest efecte, els reconeixements es realitzaran a través dels serveis mèdics concertats per la Universitat de València.  
8.1.6 Si la persona aprovada té alguna discapacitat, ha d'aportar un certificat de l'òrgan competent de la comunitat autònoma sobre la capacitat per a dur a terme les tasques que corresponguen al lloc de treball objecte d'aquesta convocatòria.  
8.2 Si la persona aprovada té la condició de funcionari/a de carrera o personal laboral fix d'aquesta Universitat, quedarà exempta de justificar documentalment les condicions generals que ja haja acreditat mitjançant nomenaments anteriors, tot i que n'haurà d'acreditar la resta.  
  
8.3 Si no es presenta la documentació dins del termini indicat (excepte en els casos de força major) o hi ha falsedat als documents presentats, això comportarà la invalidesa de les actuacions de les persones aprovades i, respecte d'aquesta, la nul·litat subsegüent dels actes del tribunal, sense perjudici de les responsabilitats en què haja pogut incórrer.  
  
Novena. Nomenament de funcionaris o funcionàries   
Una vegada transcorregut el termini de presentació de la documentació especificada en la base vuitena d'aquesta convocatòria, i després que haja estat verificat el compliment dels requisits exigits, el rector dictarà una resolució que es publicarà en el Diari Oficial de la Comunitat Valenciana (DOCV), mitjançant la qual la persona que haja superat aquestes proves selectives serà nomenada funcionari/funcionària de carrera.  
  
  
Desena. Tribunal  
10.1 La composició del tribunal qualificador d'aquestes proves serà la que figura en l'annex III d'aquesta convocatòria.  
La relació nominal de les persones que l'integren es farà pública en la mateixa resolució en què es publiquen les llistes definitives de persones admeses i excloses.  
D'acord amb l'article 14 de la Constitució Espanyola, el tribunal ha de vetllar pel compliment del principi d'igualtat d'oportunitats entre ambdós sexes.  
10.2 La composició del tribunal haurà d'ajustar-se al principi d'imparcialitat i professionalitat dels seus membres i tendirà en la seua composició a la paritat entre homes i dones, en compliment del que estableix l'article 53 de la Llei Orgànica 3/2007, de 22 de març, per la igualtat efectiva d'homes i dones; l'article 60.1 de la Llei 7/2007, de 12 d'abril, de l'Estatut bàsic de l'empleat públic, la Llei 10/2010 d'Ordenació i Gestió de la Funció Pública Valenciana, i en l'Acord del Consell de Govern de la Universitat de València d'1 de desembre de 2009 (ACGUV 204/2009) pel qual s'aprova el I Pla d'igualtat de la Universitat de València.  
10.3 El tribunal podrà nomenar personal col·laborador, especialista i ajudant, que estarà sempre sota la seua direcció i control directe.  
10.4 Les persones que componen el tribunal, així com el personal col·laborador, especialista i ajudant, hauran d'abstenir-se d'intervenir en les activitats del tribunal quan es troben en alguna de les circumstàncies previstes en els articles 28 i 29 de la Llei 30/ 1992, de 26 de novembre, de règim jurídic de les administracions públiques i del procediment administratiu comú, o si han realitzat tasques de preparació d'opositors a proves selectives per al mateix cos o escala en els cinc anys anteriors a la publicació d'aquesta convocatòria.  
  
La presidència podrà sol·licitar a les persones que formen part del tribunal una declaració expressa de no trobar-se sotmeses a les circumstàncies previstes en els articles esmentats.  
10.5 Prèvia convocatòria de la presidència es constituirà el tribunal amb l'assistència almenys de la majoria reglamentària dels seus membres, titulars o suplents. En aquesta sessió el tribunal prendrà totes les decisions que corresponga per al correcte desenvolupament de les proves selectives.  
Durant el procés selectiu el tribunal resoldrà tots els dubtes que puguen sorgir sobre l'aplicació d'aquestes normes, així com el que s'haja de fer en els casos no previstos.  
El procediment d'actuació del tribunal s'ajustarà en tot moment al que disposa la Llei 30/1992, de 26 de novembre, del règim jurídic de les administracions públiques i del procediment administratiu comú.  
  
10.6 El tribunal adoptarà les mesures necessàries perquè les persones aspirants amb discapacitat tinguen les mateixes condicions per a la realització dels exercicis que la resta de participants. En aquest sentit, per a les persones que ho sol·liciten d'acord amb la base 3.8, s'establiran les adaptacions possibles de temps i mitjans.  
10.7 Per a les comunicacions i la resta d'incidències, el tribunal tindrà la seu en el Rectorat de la Universitat de València (av. Blasco Ibáñez, 13, 46995 València).  
10.8 Les persones que formen part del tribunal que actue en aquestes proves tindran la categoria que per a aquests casos determine la legislació vigent.  
10.9 En cap cas el tribunal podrà aprovar ni declarar que han superat les proves selectives un nombre de persones superior al de llocs convocats. Qualsevol proposta que contravinga el que s'ha establert serà nul·la de ple dret.  
10.10 La presidència del tribunal adoptarà les mesures oportunes per garantir que els exercicis de la fase d'oposició siguen corregits sense el coneixement de la identitat de les persones aspirants, en aquells exercicis que escaiga.  
  
Onzena. Informació respecte de les dades recollides  
11.1 Les dades subministrades per les persones interessades podran quedar incorporades en un fitxer automatitzat que constitueix la base de dades de personal o la base de dades de borsa de treball, de conformitat amb la Llei orgànica 15/1999, de 13 de desembre, de protecció de dades de caràcter personal (LOPD).   
11.2 El fitxer quedarà sota la responsabilitat de la Secretaria General de la UVEG, a l'avinguda Blasco Ibáñez, núm. 13, 46443 de València.  
11.3 La informació obtinguda serà processada exclusivament per a la gestió de personal.  
11.4 Les dades de caràcter personal seran tractades amb el grau de protecció que estableix el Reial Decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre, de protecció de dades de caràcter personal, i s'adoptaran les mesures de seguretat necessàries per garantir la confidencialitat i la integritat de la informació.  
11.5 Les persones interessades podran exercir els seus drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat de València (av. Blasco Ibáñez, núm. 13, nivell 1, 46591 de València).  
  
  
Dotzena. Recursos   
Contra aquesta resolució, que exhaureix la via administrativa, es pot interposar potestativament recurs de reposició en el termini d'un mes comptador a partir de l'endemà de la seua publicació, davant el mateix òrgan que va dictar la resolució, o recurs contenciós administratiu davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua publicació en el Butlletí Oficial de l'Estat (BOE).  
Contra els actes del tribunal es podrà interposar un recurs d'alçada d'acord amb el que preveu la Llei 30/1992, de 26 de novembre, de règim jurídic de les administracions públiques i del procediment administratiu comú.  
Els recursos contenciosos administratius que s'interposen contra aquesta resolució, seran anunciats al Diari Oficial de la Comunitat Valenciana (DOCV), a l'efecte d'emplaçaments a les possibles persones interessades.  
València, 31 de juliol de 2012.- El rector, p. d. (DOCV 6.07.12), el gerent: Joan E. Oltra i Vidal.  
  
  
ANNEX I  
  
Sistema selectiu  
  
El procediment de selecció es compon de dos fases: oposició i concurs.   
1. Fase d'oposició.   
Consta de quatre exercicis, dels quals els tres primers són obligatoris i eliminatoris, i el quart, voluntari i de mèrit.  
El primer exercici: consisteix en un test de preguntes amb quatre respostes alternatives, de les quals només una serà correcta, i que versarà sobre el contingut del temari que figura en l'annex II d'aquesta convocatòria.  
Els errors es penalitzen segons la fórmula següent:  
  
 E  
 A -   
 d-1  
N = - x 10  
 n  
  
On:  
N= nota resultant  
A= nombre d'encerts  
E= nombre d'errors  
d= nombre d'opcions per a cada pregunta  
n= nombre de preguntes  
  
El nombre de preguntes i el temps per a la realització de l'exercici serán fixats pel tribunal amb la suficient antelació.  
La valoració d'aquest exercici és de 0 a 10 punts, i per a aprovar-lo caldrà obtenir com a mínim 5 punts.  
En el moment de fer públic el resultat del primer exercici s'anunciarà la forma de desenvolupament del segon.  
El segon exercici: consisteix en el desenvolupament per escrit d'un tema a elegir entre tres extrets a l'atzar pel tribunal entre tots els que conformen el temari específic de l'annex II d'aquesta convocatòria.   
  
La durada d'aquest exercici serà d'un mínim d'una hora i un màxim de dues segons el criteri del tribunal.  
Una vegada finalitzada la prova, cada opositor/a ha d'introduir els exercicis dins d'un sobre que, una vegada tancat, quedarà sota la custòdia del tribunal, el qual citarà als i les opositores per a la lectura pública dels temes que hagen desenvolupat. El tribunal anunciarà amb la suficient antelació la data, l'hora i el lloc d'aquesta lectura.  
La valoració d'aquest exercici serà de 0 a 20 punts, i per a aprovar caldrà obtenir-hi almenys 10 punts.  
El tercer exercici, consistirà en la resolució de dos exercicis pràctics que es triaran entre quatre proposats pel tribunal, relacionats amb el contingut del temari específic que figura en l'annex II d'aquesta convocatòria.  
La prova pràctica tindrà les característiques adequades a la funció que haurà de desenvolupar en l'escala en que s'integra el lloc convocat. Per a la resolució d'aquest exercici el tribunal podrà autoritzar la utilització del material necessari. Igualment, es podrà realitzar amb mitjans informàtics (tractament de textos, fulls de càlcul, base de dades i programes específics segons els casos) si el tribunal el considera oportú. També es podran fer proves pràctiques en laboratori, si escau. Tot açò serà anunciat en el moment de fer públics els resultats del segon exercici.  
La valoració total d'aquest exercici serà de 0 a 20 punts i per aprovar caldrà obtenir-hi almenys 10 punts i no haver estat qualificat/da amb 0 punts en cap del dos supòsits.  
El quart exercici, voluntari i de mèrit, constarà de dues parts. Les persones opositores que opten per aquest exercici hauran de realitzar necessàriament les dues parts.  
Primera part: tindrà per objecte la valoració del coneixement d'un idioma entre els següents: anglès, francès, alemany o italià, segons l'opció manifestada per la persona interessada en l'imprès de sol·licitud de participació a les proves selectives.   
L'idioma triat per aquesta prova no podrà ser valorat com a mèrit en la fase de concurs.  
L'exercici es realitzarà sense diccionari i podrà constar de traducció directa i inversa de l'idioma triat.  
Aquesta part es valorarà de 0 a 4 punts. El tribunal fixarà amb la suficient antelació el temps de realització de l'exercici.  
Segona part: realització d'una entrevista basada en la memòria que haurà de presentar l'opositor/a sobre el funcionament d'un servei relacionat amb l'àrea funcional a la qual es refereix el lloc convocat per la Universitat de València.   
La memòria s'haurà de presentar juntament amb el currículum de les aspirants en el termini de 10 dies a comptar des de l'endemà al de la publicació de la llista de persones aprovades dels exercicis obligatoris.  
Aquest exercici es valorarà de 0 a 6 punts.  
Finalitzats els exercicis de la fase d'oposició i publicada la llista de les persones aprovades d'aquesta fase, s'obrirà un termini de 10 dies hàbils, comptadors des del dia següent a la seua publicació, per a que aquestes presenten la documentació acreditativa dels seus mèrits curriculars.   
2. Fase de concurs.  
A la fase de concurs només hi poden optar els i les aspirants que hagen superat la fase d'oposició. Es valoraran els mèrits que hagen aportat les esmentades persones segons el barem que s'assenyala a continuació. Aquests mèrits els hauran de posseir en la data de publicació d'aquesta convocatòria en el BOE.   
Els mèrits que es valoraran, seran els següents:  
a) Treball desenvolupat en l'administració. Es valorarà fins a un màxim de 32 punts el treball desenvolupat en qualsevol administració pública, en cossos o escales iguals o diferents del de les activitats funcionals dels llocs convocats, en qualsevol tipus de relació jurídica (administrativa o laboral), a raó de:  
- 0,30 punts per mes complet de serveis prestats en llocs de treball de la Universitat de València de la mateixa escala dels llocs de treball convocats.  
- 0,15 punts per mes complet de serveis prestats en llocs de treball diferents dels de l'apartat anterior i desenvolupats en la Universitat de València.  
- 0,075 punts per mes complet de serveis prestats en qualsevol lloc de treball desenvolupat en qualsevol universitat pública.  
- 0,0375 punts per mes complet de serveis prestats en qualsevol lloc de treball desenvolupat en qualsevol altra administració pública.  
  
b) Formació. Es valorarà fins a un màxim de 8 punts els apartats següents:  
b.1) Titulació acadèmica: la valoració màxima per a aquest concepte serà de 3 punts. Es valoraran les titulacions acadèmiques acreditades que sigan superiors a les que s'exigeixen per accedir al grup al que pertanyen els llocs ofertats, d'acord amb l'escala següent:   
Altra diplomatura diferent de la d'accés: 1,5 punts  
Llicenciat universitari o equivalent: 1,5 punts  
Doctorat o equivalent: 3 punts  
b.2) Coneixements de valencià: la valoració màxima per aquest concepte serà de 3 punts. En aquest apartat es valoraran els nivells de coneixements de valencià d'acord amb l'escala següent:   
Nivell B2: 1 punt  
Nivell C1: 2 punts  
Nivell C2: 3 punts  
b.3) Idiomes comunitaris. La valoració màxima per aquest concepte serà de 2 punts. En aquest apartat es valoraran els nivells de coneixements dels idiomes comunitaris següents: anglès, francès, italià o alemany. Els nivells de l'Escola Oficial d'Idiomes, Centre d'Idiomes de la Universitat de València o equivalent, es puntuarà d'acord amb aquesta escala:   
Nivell A1: 0,20 punts   
Nivell A2: 0,40 punts  
Nivell B1: 0,60 punts  
Nivell B2: 0,80 punts  
Nivell C1: 1 punt  
Nivell C2: 1,20 punts  
Tot seguit, s'ha d'elaborar la llista amb el nom de la persona aprovada en el concurs oposició, tal com s'estableix en la base 6.2 d'aquesta convocatòria.  
  
  
ANNEX II  
  
Temari  
  
Temari d'administració general   
Tema 1. La Constitució espanyola de 1978. Característiques, estructura, contingut i reforma. Els principis constitucionals. Els drets fonamentals i les llibertats públiques, regulació, garantia i suspensió. El sistema polític espanyol. El Tribunal Constitucional.  
Tema 2. Els estatuts d'autonomia, la seua elaboració, aprovació i reforma. L'estatut d'Autonomia de la Comunitat Valenciana. Estructura i contingut. Les Institucions de la Generalitat Valenciana.  
Tema 3. L'Administració i el principi de legalitat. El Dret Administratiu. Les seues fonts. L'acte administratiu: concepte, classes i elements. La notificació. La motivació. Eficàcia dels actes administratius. Nul·litat i anul·labilitat.  
Tema 4. El procediment administratiu. Principis. Classes. Subjectes. El procediment administratiu comú. Les seues fases. Els recursos administratius, concepte i classes. Òrgans competents i procediment.  
  
Tema 5. El pressupost de la Universitat de València. Normativa reguladora. Concepte i contingut. Estructura. El cicle pressupostari: elaboració, aprovació, execució i control.  
Tema 6. Configuració institucional i naturalesa jurídica de les universitats. La Llei orgànica 6/2001, de universitats i la Llei orgànica 4/2007. L'autonomia de les universitats. Règim jurídic de les universitats públiques. Els Estatuts de les universitats públiques.  
Tema 7. La Universitat de València. Els seus estatuts: fins de la Universitat, estructura, òrgans de govern col·legiats i unipersonals.  
Tema 8. El Personal d'administració i serveis de la Universitat de València. Règim jurídic. Classes. Drets i deures. El Personal docent i investigador de les universitats públiques. Règim jurídic. Classes de professorat universitari.   
Tema 9. La Llei de prevenció de riscs laborals i la seua aplicació en l'àmbit de l'administració pública. Legislació i política d'integració del personal con discapacitat.  
Tema 10. Polítiques públiques en matèria d'igualtat de sexes. La Llei d'igualtat. El Pla d'Igualtat de la Universitat de València.  
  
Temari específic   
Tema 1. Estructura atòmica de la matèria. Teoria atòmica del sistema periòdic. Raigs X. Electrons Auger. Unitats d'energia en física atòmica.   
Tema 2. Estructura nuclear. Les masses dels nuclis. Energia d'enllaç: fórmula semiempírica de la massa. Espín i paritat. Moments electromagnètics. Estats excitats.  
Tema 3. La radiació electromagnètica. Naturalesa de la radiació electromagnètica. Espectre de la radiació electromagnètica. El fotó. Absorció i emissió d'energia pels àtoms. Fluorescència i fosforescència. Estats metaestables.   
Tema 4. Desintegració radioactiva. Llei de la desintegració radioactiva. Constant de desintegració. Període i vida mitjana. Activitat. Sèries radioactives. Radioactivitat natural: famílies radioactives.   
Tema 5. Tipus de desintegració radioactiva. Balanç energètic. Desintegració alfa: espectroscòpia alfa. Desintegració beta: tipus, forma de l'espectre d'emissió. Regles de selecció: transicions permeses i prohibides. Captura electrònica. Desintegració gamma. Estats excitats dels nuclis. Conversió interna.   
Tema 6. Interacció de partícules carregades amb la matèria. Mecanismes de pèrdua d'energia. Pèrdua d'energia per ionització. Relacions abast-energia. Pèrdues d'energia per col·lisió. Radiació de frenada. Rendiment de radiació.  
Tema 7. Fenòmens associats a la interacció de les partícules carregades amb la matèria. Raigs delta. Poder de frenada restringit. Transferència lineal d'energia. Dispersió d'energies i dispersió d'abasts.  
  
Tema 8. Interacció de la radiació gamma amb la matèria. Processos d'interacció: dispersió Thompson i Rayleigh, efecte Compton, efecte fotoelèctric i producció de parells. Coeficients d'atenuació, transferència i absorció.  
Tema 9. Magnituds i unitats radiològiques. Descripció dels camps de radiacions ionitzants. Magnituds dosimètriques: kerma, dosi absorbida i exposició. Relació entre les diferents magnituds. Magnituds i unitats en protecció radiològica.  
Tema 10. Dosimetria de la radiació. Mesura de l'exposició. Mesura de la dosi absorbida. Mesura de dosis de raigs X i raigs gamma. Càlcul de dosis. Dosi absorbida en medis radioactius. Fonts puntuals d'emissors gamma. Feixos paral·lels de partícules carregades.  
  
Tema 11. Detecció de la radiació. Característiques generals de detectors. La detecció des del punt de vista físic: excitació, ionització i dissociació. Model simplificat d'un detector. Formació de l'impuls de tensió. Resolució en energia. Resolució en temps. Rendiment de detecció. Linealitat.  
Tema 12. Detectors d'ionització. Cambres d'ionització. Cambres d'ionització d'aire lliure. Cambres d'ionització de cavitat. Mesura de càrrega i de corrent. Saturació i recombinació iònica. Comptadors proporcionals. Comptadors Geiger.  
Tema 13. Detectors de centelleig. Mecanismes de producció de luminescència en cristalls. El fotomultiplicador. Detectors per a radiació alfa, beta i gamma.  
Tema 14. Detectors de semiconductor. Unions n-p. Detectors per a partícules alfa. Detectors de barrera superficial. Detectors de Ge-Li. Detector de Ge intrínsec.  
Tema 15. Dosímetres de radiació. Propietats de dosímetres. Dosimetria per cambra d'ionització. Dosimetria de pel·lícula. Dosimetria per luminescència: TL i OSL. Dosimetria per semiconductors. Altres sistemes dosimètrics.  
Tema 16. Producció i propietats dels raigs X. El tub de raigs X. Estructura de l'ànode i del càtode. Espectres de raigs X. Radiació característica. Capa hemireductora.  
Tema 17. Radionúclids d'ús freqüent en recerca biològica. Propietats. Classificació dels radionúclids.  
Tema 18. Radiobiologia. Efectes de les radiacions ionitzants sobre els éssers vius. Marc temporal i efectes de les radiacions. Canvis físics i químics. Efectes biològics. La síndrome de radiació aguda. Efectes somàtics diferits. Efectes genètics. Relacions dosi-resposta.   
  
Tema 19. Principis bàsics de la protecció radiològica. El sistema de protecció radiològica. Justificació. Optimització. Límits de dosis. Exposicions potencials. Anàlisi de riscs. Aplicació del sistema de limitació de dosis.  
Tema 20. Mesures fonamentals de protecció radiològica. Riscs radiològics. Avaluació de les condicions de treball. Classificació del personal. Classificació de zones. Normes generals en zones amb risc radiològic.  
Tema 21. Vigilància de la radiació externa. Control i vigilància del personal que accedeix a zones amb risc radiològic. Avaluació de l'exposició del treballador exposat. Vigilància del públic. Mètode experimental, periodicitat i toleràncies.  
Tema 22. Vigilància i control del material radioactiu. Normes generales. Recepció de productes radioactius. Moviment del material radioactiu. Inventari i emmagatzematge.  
Tema 23. Disseny de blindatges. Barreres de protecció. Corbes d'atenuació. Càrrega de treball setmanal. Factor d'ocupació. Factor d'ús. Càlcul de barreres per a raigs X. Barreres protectores per a fonts de radiació. Protecció contra la radiació dispersa.  
Tema 24. Contaminació radioactiva. Escenaris de contaminació en instal·lacions radioactives de fonts no encapsulades de recerca i docència. Procediments de mesura de contaminació radioactiva en àrees de treball. Criteris aplicats per reduir el risc de contaminació radioactiva. Control d'hermeticitat de fonts encapsulades. Nivells de referència de contaminació superficial.  
Tema 25. Mesures de contaminació radioactiva ambiental i personal. Mesures de contaminació superficial: equips i procediments. Mesura de la contaminació radioactiva ambiental. Mesures de contaminació personal externa. Estimació de dosis. Mesures de contaminació personal interna. Estimació de dosis. Descontaminació.  
Tema 26. Vigilància d'efluents i residus radioactius. Fonts encapsulades fora d'ús. Transferència de sals d'urani i tori. Gestió de materials residuals amb contingut radioactiu. Gestió d'efluents líquids.  
  
Tema 27. Disseny d'instal·lacions radioactives de fonts no encapsulades. Disseny general i organització de la instal·lació radioactiva. Característiques de les distintes dependències de la instal·lació radioactiva: laboratoris de marcatge, estabularis de recerca biològica. Característiques de les zones radiològiques dels laboratoris bàsics. Característiques de les zones radiològiques dels laboratoris de tècniques especials d'ús comú.  
Tema 28. Protecció radiològica operacional. Organització d'un programa de radioprotecció. Funcions i responsabilitats en protecció radiològica. Reglament de funcionament de la instal·lació radioactiva. Pla d'emergència de la instal·lació radioactiva. Anotacions en diaris i registres. Informes anuals.   
Tema 29. Protecció de treballadores gestants exposades. Riscs derivats d'una exposició prenatal. Valoració del risc. Límits i restriccions aplicables. Informació a les treballadores exposades. Avaluació de les condicions de treball.  
Tema 30. Control de qualitat d'equips de radiodiagnòstic. Proves que s'han de realitzar als equips de radiodiagnòstic d'acord amb el que estableix el Reial Decret 1976/1999, sobre criteris de qualitat en radiodiagnòstic.  
Tema 31. Control de qualitat d'activímetres. Exactitud. Precisió. Linealitat. Geometria. Estabilitat. Resposta en energia.  
Tema 32. Aspectes legals i administratius específics de les instal·lacions radioactives. Reglament sobre instal·lacions nuclears i radioactives. Règim d'autoritzacions d'aquestes instal·lacions: la inspecció de les instal·lacions. El personal d'operació. El diari d'operació, arxius i informes.  
Tema 33. Reglament sobre instal·lació i utilització d'aparells de raigs X amb fins de diagnòstic mèdic. Procediment de declaració i registre de les instal·lacions. Operació de les instal·lacions. Serveis i unitats tècniques de protecció radiològica que hi presten serveis.  
  
Tema 34. Reglament sobre protecció sanitària contra radiacions ionitzants. Justificació, optimació i limitació de dosis per a pràctiques. Principis fonamentals de protecció operacional dels treballadors exposats, persones en formació i estudiants per a l'execució de les pràctiques. Protecció radiològica de la població en circumstàncies normals. Intervencions. Fonts naturals de radiació. Inspecció i règim sancionador.  
  
Tema 35. La Llei de prevenció de riscs laborals en l'àmbit de l'administració pública. Pla de prevenció, avaluació de riscs i planificació de l'activitat preventiva en activitats que suposen exposició a radiacions ionitzants. Vigilància de la salut.   
Tema 36. El Consell de Seguretat Nuclear. Normes reguladores. Naturalesa, característiques i funcions del Consell. Òrgans i competències. La capacitat normativa del Consell. Funcions del Ministeri d'Indústria en relació amb les instal·lacions nuclears i radioactives. Taxes per serveis prestats pel Consell de Seguretat Nuclear.  
Tema 37. Normativa del Consell de Seguretat Nuclear. Instrucció IS-03 sobre qualificacions per obtenir el reconeixement d'expert en protecció contra les radiacions ionitzants. Instrucció IS-05 sobre valors d'exempció per a núclids. Instrucció IS-16 sobre períodes d'arxivament de documents i registres de les instal·lacions radioactives. Instrucció IS-28 sobre les especificacions tècniques de funcionament que han de complir les instal·lacions radioactives de segona i tercera categoria. Guies de seguretat aplicables a l'autorització i explotació d'instal·lacions radioactives.  
Tema 38. Formació en matèria de protecció radiològica. Normativa aplicable. Formació en matèria de PR del personal d'instal·lacions nuclears, radioactives i de radiodiagnòstic. Llicències del personal i acreditacions: instal·lacions radioactives amb fins científics i mèdics (excepte radiodiagnòstic), instal·lacions radioactives amb aparells de RX amb fins de diagnòstic mèdic, serveis i unitats tècniques de protecció radiològica.  
Tema 39. Seguretat en instal·lacions radioactives. Pla d'emergència interior. Principis fonamentals. Marc legislatiu. Classificació i nivells mínims de protecció de fonts radioactives. Aspectes generals, estructura i contingut del pla d'emergència interior.  
Tema 40. Directives de la Unió Europea en matèria de seguretat nuclear i protecció radiològica. Transposició de les que tenen per objecte la protecció operacional de treballadors externs, protecció de les radiacions ionitzants en exposicions mèdiques, informació a la població en cas d'emergència radiològica i trasllat de residus radioactius.  
  
NOTA: La normativa legal que empara el contingut d'aquestes temes, serà la que es trobe publicada en el moment de la publicació en el BOE de la convocatòria.  
  
  
ANNEX III  
  
Tribunal  
  
El tribunal per a aquestes proves selectives estarà compost per cinc membres, amb veu i vot, nomenats pel rector o la rectora:  
a) La Presidència i el secretari o la secretària, i la seua suplència, que designa el rector o la rectora entre el personal funcionari de la comunitat universitària.  
b) Un/una vocal, i la seua suplència, que designa el rector o la rectora, preferentment entre el personal de la mateixa escala o les escales superiors a la de la convocatòria.  
c) Un/una vocal, i la seua suplència, que es tria per sorteig entre el personal, preferentment, de la mateixa escala o les escales superiors a la de la convocatòria.  
d) Un/una vocal, i la seua suplència, que designa el rector o la rectora, entre personal d'altres administracions públiques de cossos funcionarials o escales del mateix grup o superior i de funcions anàlogues a la de la convocatòria.  
  
  
  
  
  
  
 ANNEX IV  
  
Sol·licitud d'admissió a les proves selectives d'accés al grup A, subgrup A2, torn lliure, d'administració especial, escala tècnica mitjana d'investigació (perfil protecció radiològica) d'aquesta Universitat.   
  
  
La sol·licitud s'emplenarà en un formulari preparat per la Universitat de València en suport informàtic que es trobarà en la pàgina web de proves selectives del Servei de Recursos Humans (PAS), que té aquesta adreça: http://www.uv.es/pas.  
Les persones que no pugen utilitzar el seu ordinador podran emplenar la sol·licitud amb els ordinadors instal·lats pel Servei de Recursos Humans (PAS), avinguda de Blasco Ibáñez, 13 de València.  
  
També es podrà emplenar una sol·licitud elaborada per la persona aspirant. Aquesta sol·licitud ha de recollir almenys les dades mínimes establerts en aquest annex.   
Dades que ha de recollir la sol·licitud d'admissió a les proves selectives d'accés al grup A (subgrup A2) torn lliure, d'administració especial, escala tècnica mitjana d'investigació (perfil protecció radiològica).   
  
  
Dades personals  
Nom, cognoms, NIF, sexe, data de naixement, nacionalitat.  
Adreça (carrer, núm., porta, municipi, codi postal, província), telèfon i correu electrònic.  
Dades de la convocatòria  
Data del BOE, escala a la qual es presenta, grup i subgrup de titulació, sector.   
Si sol·licita la realització de l'exercici de mèrits, amb especificació de l'idioma seleccionat.   
Si té exempció de taxes o la bonificació del 50% de les taxes i si es sol·liciten mesures d'adaptació i quines.  
Dades de formació  
Títol acadèmic de la persona concursant, idiomes comunitaris, valencià.  
Cal declarar que són certes les dades que hi consten, que es reuneixen les condicions exigides per a l'ingrés en la funció pública i les assenyalades específicament en la convocatòria, i que s'adquireix el compromís de provar documentalment totes les dades de la sol·licitud.  
Cal justificar l'ingrés dels drets de participació en les proves selectives o segon el cas, l'exempció o bonificació de les taxes.  
  
Igualment, caldrà signar la sol·licitud.  
La sol·licitud s'ha d'adreçar al Rectorat de la Universitat de València.  
  
  
  
ANNEX V  
  
Mesures d'adaptació  
  
Les mesures d'adaptació que poden sol'licitar les persones amb discapacitat son les següents:  
1. Eliminació de barreres arquitectòniques i taula adaptada a cadira de rodes.  
2. Ampliació del temps de durada de l'exercici.  
3. Augment de l'amplitud dels caràcters de l'examen, per dificultat de visió.  
4. Necessitat d'intèrpret per causa de sordesa.  
5. Sistema braille d'escriptura.  
6. Altres. En cas que l'adaptació requerida no siga alguna de les anteriors, s'ha d'indicar en un full complementari.  
(Indiqueu en la sol·licitud el nombre de la mesura d'adaptació que voleu).  
  
  
  
  
  
  
  
  
  
  
ANNEX VI  
  
A) Llista de valors de valencià.  
La llista de valors que es poden fer servir per al concurs de mèrits en l'apartat de valencià en la sol·licitud de participació en les proves, és la següent:  
- Nivell B2  
- Nivell C1  
- Nivell C2  
Només es reconeixeran els certificats expedits per la Junta Qualificadora de Coneixements del Valencià, els certificats del Servei de Política Lingüística de la Universitat de València o els que hagen segut homologats per aquest Servei.   
B) La llista de valors que es poden fer servir per al concurs de mèrits en l'apartat d'idioma comunitari en la sol·licitud de participació en les proves, és la següent:  
- Nivell A1   
- Nivell A2  
- Nivell B1  
- Nivell B2  
- Nivell C1  
- Nivell C2  
Només es reconeixeran els cursos o certificats d'idiomes comunitaris oficials.  
Per a cada idioma que es presente com a mèrit caldrà triar un dels valors esmentats (el de major nivell), d'acord amb el que estableix l'ACGUV 239/2011, excepte per a certificats del Centre d'Idiomes de la Universitat de València (veure el següent quadre d'equivalències).